ऐरू नदी में अवैध खनन रोकें, मलबा हटाएं
भास्कर संवाददाता | बिजौलिया
शिवसेनाकी बिजौलिया इकाई ने गुरुवार को मांडलगढ़ विधानसभा प्रभारी रामफूल धाकड़ की अगुवाई में तहसीलदार भूपेंद्र सिंह सौलंकी को कलेक्टर के नाम ज्ञापन दिया। इसमें बताया गया कि वर्षों से ऐरू नदी पर आंट, रेसुंदा, राणा जी का गुढ़ा एवं अन्य जगह अवैध खनन हो रहा है। इस पर रोक लगानेे एवं खनन से नदी में फैल रहे मलबे को हटवाने की मांग की।
कार्रवाई नहीं होने पर आंदोलन की चेतावनी दी। धाकड़ ने बताया कि ऐरू नदी में हो रहे अवैध खनन पर कई बार शिकायत की। इसके बावजूद प्रशासन ध्यान नहीं दे रहा है। पूर्व में उपखंड अधिकारी आलोक जैन को भी समस्या से अवगत कराया था। इस पर 25 जून 2014 को राजस्व टीम ने नदी का सीमांकन किया था। इसके बाद से वहां से मलबा हटवाया गया ही अवैध खनन करने वालों पर कार्रवाई की गई। अवैध खनन करने वालों पर कार्रवाई नहीं होने से ऐरू नदी का अस्तित्व खतरे में है। मलबा डालने से नदी का बहाव प्रभावित हो रहा है। ज्ञापन में चेतावनी दी गई कि अवैध खनन माफियाओं पर कार्रवाई नहीं की गई और मलबा डालना बंद नहीं किया तो आंदोलन किया जाएगा। इस दौरान शिवसेना के जिला उपप्रमुख राधेश्याम माली, नगर प्रमुख उमेश शर्मा, विजेश अग्रवाल, मुकेश रैगर सहित कई कार्यकर्ता मौजूद थे।
बिजौलिया. तहसीलदार भूपेंद्र सिंह सौलंकी को ज्ञापन देते शिवसेना के पदाधिकारी।
hin_Deva bho_Deva hin_Deva hin_Deva awa_Deva